Document ID: 32007R1227

KOMISIJAS REGULA (EK) Nr. 1227/2007
(2007. gada 19. oktobris),
ar ko groza Regulu (EK) Nr. 712/2007 attiecībā uz apjomu, uz kuru attiecas pastāvīgais konkurss dalībvalstu intervences aģentūru rīcībā esošās labības tālākpārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1) un jo īpaši tās 6. pantu,
tā kā:
(1)
Ar Komisijas Regulu (EK) Nr. 712/2007 (2) tika atvērti pastāvīgie konkursi dalībvalstu intervences aģentūru rīcībā esošās labības tālākpārdošanai Kopienas tirgū. Minētās regulas I pielikumā paredzēts, ka 27 502 tonnas parasto kviešu tiek nodoti Ungārijas intervences aģentūrai.
(2)
Komisijas 2006. gada 13. oktobra Regula (EK) Nr. 1539/2006, ar ko pieņem plānu, kā dalībvalstīm sadalīt 2007. budžeta gadā iekļautos līdzekļus pārtikas piegādei no intervences krājumiem vistrūcīgākajām personām Kopienā (3), cita starpā nosaka katra produkta veida daudzumu, kas jāizņem no intervences aģentūru krājumiem. Šajos daudzumos iekļautas 96 712 tonnas parasto kviešu, kas ir Ungārijas intervences aģentūras rīcībā un kas paredzētas Rumānijai atbilstoši Regulas (EK) Nr. 1539/2006 III pielikuma 9. punktam un atļautajai produktu nodošanai no vienas Kopienas valsts citai. Komisijas 1992. gada 29. oktobra Regula (EK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā (4), 3. panta 2. punkta otrajā ievilkumā paredz, ka tie daudzumi, kuri līdz plāna izpildes gada 30. septembrim nav nodoti intervences krājumos, vairs netiek piešķirti dalībvalstij, kurai tie bija paredzēti. Rumānijas iestādes 2007. gada 5. septembrī informēja Komisijas dienestus, ka tām nav iespējams ievērot noteikto termiņu. Tādējādi, ņemot vērā situāciju parasto kviešu tirgū, ir jāatgūst 96 712 tonnas parasto kviešu un ar tām jāpapildina pārdošanai pieejamais daudzums saskaņā ar konkursu, kas izsludināts atbilstoši Regulai (EK) Nr. 712/2007.
(3)
Tālab attiecīgi ir jāgroza Regula (EK) Nr. 712/2007.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 712/2007 I pielikumu aizstāj ar tekstu šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 19. oktobrī

Labels: 3
17
18